Lav et referat af nedenstående tekst:

Tekst:
Det er nu på søndag, NT's nye køreplaner træder i kraft. Som følge af stigende priser og faldende passagerantal sker der ændringer på flere ruter, nogle får færre afgange, mens andre helt udgår. - Det er fordi, vi har oplevet en inflation. Omkostningerne i den kollektive trafik består jo hovedsageligt af operatøromkostninger og brændstofpriser. Vi så i 2021, at priserne steg, og det fortsatte frem til udgangen af 2022, forklarer Mette Henriksen, der er chef for kunder og salg i Nordjyllands Trafikselskab. For få med bussen Færre buspassagerer har foruden de stigende brændstofpriser udfordret budgettet. - Vi har et efterslæb efter corona, hvor vi stadig mangler 15 procent af vores kunder og dermed af vores indtægter, siger Mette Henriksen. Derfor har NT, regionen og kommunerne set på, hvor der bedst kunne spares 29 millioner kroner . - Når man skal spare, er man nødt til at skære ned et sted, så det har været en gennemgang af de ruter, man så betaler til, og hvor det så gav mening. Nogle passagerer vil desværre opleve færre afgange eller at der decideret nedlægges ruter. Ændringerne gælder 25 forskellige regionale busruter, hvor de fleste af ruterne vil opleve færre afgange i aftentimerne og i weekenden. To sommerruter lukkes helt - nemlig rute 99 mellem Blokhus og Skagen samt rute 92 mellem Aalborg og Fårup Sommerland. Se indslaget her: Bedre for Aalborg? Der er dog andre steder i det nordjyske, hvor nye køreplaner bliver en fordel, peger Mette Henriksen fra Nordjyllands Trafikselskab på. - Nogle steder er det faktisk en forbedring. Aalborg by har jo arbejdet på at forbedre deres bybusnet, som jo også træder i kraft nu her. Her er det især linje 2, der ændrer sig, fordi den ikke længere skal køre til Klarup, Gistrup eller Storvorde. Stor frustration Der er flere besparelser på vej, for i juli meldte Region Nordjylland ud , at de forventer et underskud på 50 millioner kroner på den kollektive trafik i 2024. Og det er "dybt frustrerende", lød det fra Peder Key Kristiansen (S), der er formand for regionsrådets udvalg for regional udvikling og innovation. - Det er ikke godt nok. Men vi er nødt til at sige, at de penge, vi har fået fra staten, de harmonerer simpelthen ikke med de udgifter, der er i øjeblikket. De kommende besparelser har Region Nordjylland mulighed for at sprede ud over fire år. - De beslutninger, vi skal træffe nu, vil man kunne se i 2024, når der til august næste år kommer nye køreplaner på busserne og senere i december kommer nye køreplaner for togene, siger Peder Key Kristiansen.

Referat:
Stigende udgifter til brændstof og operatører får bussernes køreplaner til at se meget anderledes ud.